CELEX: 32012R1109
Language: hu
Date: 2012-11-23 00:00:00
Title: A Bizottság 1109/2012/EU végrehajtási rendelete ( 2012. november 23. ) egyes áruk Kombinált Nómenklatúra szerinti besorolásáról

29.11.2012   
            
            
               HU
            
            
               Az Európai Unió Hivatalos Lapja
            
            
               L 329/3
            
         A BIZOTTSÁG 1109/2012/EU VÉGREHAJTÁSI RENDELETE
   (2012. november 23.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 23-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Egy elektromos készülék (úgynevezett „CCD képérzékelő”, 60 csatlakozótűvel ellátott kerámiatokban, amely a következőkből áll:
                  
                              —
                           
                           
                              három, körülbelül 220 × 6 mm-es röntgensugárzásra érzékeny aktív területű, lineárisan elrendezett töltés-csatolt eszköz (charge-coupled device, CCD) chip. Mindegyik CCD chip 1 536 × 128, 48 × 48 μm pixelméretű pixellel rendelkezik.
                           
                        
                              —
                           
                           
                              mindegyik CCD chipre három, szcintillátorral ellátott üvegszálas optikai lemez van felszerelve.
                           
                        A készülék integrált áramkör kimeneti-teljesítménnyel rendelkezik.
                  A készüléket képalkotás céljából röntgenkamerákba építik. A szcintillátorral ellátott üvegszálas optikai lemezek a röntgensugarakat látható fénnyé alakítják, amely a CCD érzékelőre vetítődik. A CCD érzékelő a fényt elektromos jellé alakítja, amelyet analóg vagy digitális képként dolgoznak fel.
                  A készüléket röntgenképalkotás céljára tervezték.
               
               
                  8529 90 92
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. b) pontja, valamint a 8529, a 8529 90 és a 8529 90 92 KN-kód szövegezése határozza meg.
                  Mivel a készülék számos alkotóelemből áll, mint például a fényérzékeny cellák, az integrált áramkörök és az üvegszálas optikai lemezek szcintillátorral, ezért az fényérzékeny félvezető eszközként a 8541 vámtarifaszám alá történő besorolása kizárt.
                  Mivel a készülék kizárólag vagy elsősorban digitális röntgenkamerával való használatra alkalmas, ezért mint a 8525 80 19 alszám alá tartozó televíziós kamerák alkatrészeként, a 8529 90 92 KN-kód alá kell besorolni.